recursal/SuperWikiNEXT-32B huggingface dataset:
**ஜோசப் வில்சன் ஸ்வான்** இங்கிலாந்தைச் சேர்ந்த இயற்பியலாளர் மற்றும் வேதியியலாளர். மின்சார விளக்குக்கான வெற்றிடத்தைக் கொண்ட மின் குமிழொன்றை முதலில் உருவாக்கியவர். மின் ஒளி விளக்கைப் பற்றிய தனது கண்டுபிடிப்புகள் பற்றி ஸ்வான் 18 டிசம்பர் 1878 அன்று டைனேயில் உள்ள நியூகேஸில் என்ற இடத்தில் விரிவுரை ஆற்றினார். ஆனால் 1880 வரை தான் கண்டறிந்த மின் விளக்கிற்காக காப்புரிமை பெறவில்லை. அதன் பின்னரே 1880 அன்று தாமசு ஆல்வா எடிசனால் காப்புரிமை பெறப்பட்டது. 1881 ல், லண்டனில் உள்ள வெஸ்ட்மின்ஸ்டர் நகரத்தில் சேவாய் திரையரங்கில், ஸ்வான் மின்சாரம் மூலம் தனது மின்விளக்கை எரியவிட்டார். உலகில் நாடகம் மற்றும் பொது அரங்குகளில் மின் விளக்கு எரிந்தது இதுவே முதல் முறையாகும் 

1904 ஆம் ஆண்டில், இங்கிலாந்து மன்னர் ஏழாம் எட்வர்ட் என்பவரால் ஜோசப் ஸ்வானுக்கு 'சர்' என்னும் வீரப்பட்டம் வழங்கப்பட்டது. இங்கிலாந்தின் ராயல் சொசைட்டி 'ஹுக்த்ஸ் பதக்கம்' வழங்கியது. மற்றும் பாராசெயூட்டிகல் சொசைட்டி ஜோசப் ஸ்வானை கெளரவ உறுப்பினராக ஏற்றுக் கொண்டது. பிரான்சு அரசாங்கம் *லீஜன் டி ஹானர்* (Légion d'honneur) எனப்படும் சிறப்பை வழங்கியது குறிப்பிடத்தக்கது.
1881 ல் பாரிஸ் ஒரு சர்வதேசக் கண்காட்சியில் ஜோசப் ஸ்வானின் கண்டுபிடிப்புகள் அதில் இடம்பெற்றிருந்தன. மேலும் ஸ்வான் இந்த கண்டுபிடிப்புக்கு நன்றி தெரிவிக்கும் வகையில் பாரீஸ் நகரம் முழுதும் மின்சார விளக்குகளால் ஒளிர்ந்தது.

இளமை
----

ஜோசப் ஸ்வான் 1828 ஆம் ஆண்டு இங்கிலாந்து நாட்டில் பிசப்வேர்மௌத் எனுமிடத்தில் உள்ள பாலியன் ஹாலில் (தற்போது இது சுந்தர்லேண்ட் எனுமிடத்தில் ஒரு பகுதி) ஒரு எளிய குடும்பத்தில் பிறந்தார். தந்தை ஜான் ஸ்வான், தாயார் இசெபெல்லா கேமரூன் ஆவர். ஜோசப் ஸ்வான் தனது குடும்ப வறுமை நிலையிலும் இயற்பியல், வேதியல் ஆகிய இரண்டு துறைகளிலும் மிகச்சிறந்த புலமை பெற்றார். டைனேவில் உள்ள ஒரு மருந்து நிறுவனத்தில் பயிற்சியாளராகச் சேர்ந்தார். பின்னர் மாவ்சன் என்ற வேதிப்பொருட்கள் தயாரிப்பு நிறுவனத்தில் பங்குதாரராக உயர்ந்தார்.

மேற்கோள்கள்
-----------

1. ↑  Thomas Alva Edison: The Improvement of the Electric Light Bulb
2. ↑  "The Savoy Theatre", The Times, 3 October 1881>
3. ↑  "Sir Joseph Swan (1828-1914)". Royal Pharmaceutical Society of Great Britain. Retrieved 2010-01-11. "Swan made groundbreaking discoveries in the fields of electric lighting and photography. He had already received the Legion of Honour when he visited an international exhibition in Paris in 1881. The exhibition included exhibits of his inventions, and the city was lit with electric light, thanks to Swan's invention"
4. ↑  Davidson, Michael W. and The Florida State University. "Molecular expressionsTM. Science, optics and you. Pioneers in optics. Joseph Swan (1828-1914)." Last modification February 26, 2004. Retrieved November 16, 2009.
மற்ற நாடுகளுடன் ஒப்பிடுகையில் **இலங்கையில் எச்.ஐ.வி/எயிட்ஸ்** தாக்கமும் பரவல் விகிதமும் குறைவாக உள்ளது. ஆனாலும், ஆபத்திற்குட்படக்கூடிய வாய்ப்பும் உள்ளது. பாலியற் தொழிலும் ஓரினச் சேர்க்கையும் இலங்கையில் எச்.ஐ.வி/எயிட்ஸ் பரவுவதற்கு முக்கிய காரணிகளாக உள்ளன.

2001 இல் எச்.ஐ.வி/எயிட்சுடன் வாழ்வோர் எண்ணிக்கை 7500 ஆக இருந்தது 2011 இல் 2800 ஆக குறைந்துள்ளது. இதனால் எச்.ஐ.வி/எயிட்சுடன் வாழ்வோரைக் கொண்ட 162 நாடுகளில் இலங்கை 129வது இடத்தில் உள்ளது. இலங்கையில் எச்.ஐ.வி/எயிட்ஸ் பரவல் விகிதம் 0.1 வீதமாகக் காணப்படுகையில் பெண்கள் நோய்த்தாக்கத்திற்குள்ளாகும் வீதம் கூடுதலாகக் காணப்படுகிறது. எச்.ஐ.வி/எயிட்சுடன் வாழும் ஆண், பெண் விகிதம் 1.4 க்கு 1 என உள்ளது.

உசாத்துணை
---------

1. ↑  "MSM to lead HIV/AIDS in Sri Lanka by 2015". 2016-03-05 அன்று மூலம் பரணிடப்பட்டது. 2012-06-28 அன்று பார்க்கப்பட்டது.
2. 1 2  HIV/AIDS in Sri Lanka
3. ↑  HIV/AIDS in Sri Lanka - World Bank
4. ↑  HIV/AIDS - people living with HIV/AIDS - Death
5. ↑  HIV/AIDS - people living with HIV/AIDS

வெளி இணைப்புக்கள்
-----------------

* HIV/AIDS in Sri Lanka

இவற்றையும் பார்க்க
------------------

* இலங்கையில் பாலியல் தொழில்
1941 ஆம் ஆண்டில் பிரித்தானிய காலாட்படை வீரர் அவருடைய துமுக்கியோடு இணைக்கப்பட்ட பாங்கம் 1907 சுரிகையுடன் 
**சுரிகை**[] என்பது ஒரு கத்தி, குத்துவாள், வாள் அல்லது கூர் வடிவ சுரிகை ஆயுதமாகும், இது ஒரு துமுக்கி, தெறாடி அல்லது ஒத்த வேட்டெஃகத்தின் முகவாய் முடிவில் பொருந்தும் வகையில் வடிவமைக்கப்பட்டுள்ளது, இதனால் சமரில் சுடுகலனானது தேவைக்கேற்ப ஈட்டி போன்ற ஆயுதமாக மாறுகிறது. 17 ஆம் நூற்றாண்டு முதல் முதலாம் உலகப் போர் வரை, இது காலாட்படை தாக்குதல்களுக்கான முதன்மை ஆயுதமாகக் கருதப்பட்டது. இன்று, இது ஒரு துணை ஆயுதமாக அல்லது கடைசி முயற்சியாக கருதப்படுகிறது.

வரலாறு
------

17 ஆம் நூற்றாண்டின் சீன முகவாய்-தாணித்தல் தெறாடியோடு ஒரு பிடுங்கல் சுரிகை இணைக்கப்பட்டுள்ளது சித்தரிக்கப்பட்டுள்ளது. ஆயுதத்தின் அறிவுறுத்தல் கையேடு மற்றும் விதப்புகள் மேலே காட்டப்பட்டுள்ளன.
ஆங்கிலேயரின் பயோனெட் என்ற சொல் 16 ஆம் நூற்றாண்டின் இரண்டாம் பாதியில் இருந்து வருகிறது, ஆனால் அந்த நேரத்தில் சுரிகைகள் வேட்டெஃகங்களின் முனைகளுக்கு பொருத்தக்கூடிய கத்திகளா, அல்லது வெறுமனே ஒரு வகை கத்தியா என்பது தெளிவாகத் தெரியவில்லை. எடுத்துக்காட்டாக, கோட்கிரேவின் 1611 அகராதியானது பயோனெட்டை  "*ஒரு வகையான சிறிய தட்டையான குத்துவாள், எண்ணைப்பலகையில் தீட்டப்பட்ட கத்தி; அல்லது இடையில் தொங்கவிடத்தக்க ஒரு பெருமைமிகு கத்தி*" என்று விரித்துரைக்கிறது. அதேபோல், 1655 ஆம் ஆண்டில் பியோர் பொரெல் என்பவர் ஒரு பயோனெட் என்று அழைக்கப்படும் ஒரு வகையான நீண்ட கத்தி பேயோனில் உண்டாக்கப்பட்டது என்று மட்டுமே எழுதியுள்ளார், ஆனால் மேலதிக விளக்கத்தை அளிக்கவில்லை.

தமிழில் இதற்கான பெயரான 'சுரிகை' என்பது 1987 இன் பிற்பகுதியில் ஈழத்தில் விடுதலைப் புலிகளால் வழங்கப்பட்டது ஆகும். அக்கால கட்டத்தில் அவர்கள் இதனை  *'சனியன்'*  என்றும் சுட்டினர்.

வகைகள்
------

### பிடுங்கல் சுரிகை

 17 ஆம் நூற்றாண்டு பிடுங்கல் சுரிகை
### கோறைச் சுரிகை

 ஒரு சுரிகையின் கோறை
 19 ஆம் நூற்றாண்டின் ஆரம்பத்தில் கூர் கோறைச் சுரிகை
### வாள் சுரிகைகள்

 சேசுபொட் மரையாணி-இயக்க துமுக்கி மற்றும் வாள் சுரிகை.
சேசுபொடின் சுரிகை ஒன்றுசேர்த்தல் முறைமை
### பன்நோக்கு சுரிகைகள்

 பிரித்தானிய பாங்கம் 1875 சேணேவி குறுதுமுக்கிக்கான சினைடர் அரி-பின் சுரிகை(உறையுடன்)
 யு.எஸ். சுரிகை மாதிரி1873 கொத்துக்கரண்டி
 அமெரிக்க படைத்துறை சுரிகைகள்; மேலிருந்து கீழாக, அவை M1905, M1, M1905E1 வெட்டுமுனை சுரிகை(M1905 இன் வெட்டு விருத்து), மற்றும் M1 குறுதுமுக்கிக்கான M4 சுரிகை.

குறிப்புகள்
-----------

 

1. ↑  H. Blackmore, *Hunting Weapons*, p. 50
**இலங்கையின் பொருளாதார வரலாறு - வடக்குக் கிழக்குப் பரிமாணம்** என்பது, இலங்கையில் தமிழ் பேசும் மக்கள் பெரும்பான்மையாக வாழும் வடக்கு, கிழக்கு மாகாணங்கள் தொடர்பிலான பொருளாதார வரலாற்றைக் கூறும் நூலாகும். தமிழில் எழுதப்பட்ட இந்நூல், குறித்த புவியியற் பகுதியில் குடியேற்றவாதத்துக்கு முந்திய காலம் முதல் போர்த்துக்கேயர், ஒல்லாந்தர் காலங்களூடாகப் பிரித்தானியர் ஆட்சிக்காலம் வரையிலான பொருளாதார வரலாற்றைக் கையாள்கிறது. இதை கலாநிதி வி. நித்தியானந்தம் எழுதியுள்ளார். இந்நூல், உயர்கல்விச் சேவை நிறுவனத்தினால், 2003ம் ஆண்டில் யாழ்ப்பாணத்தில் வெளியிடப்பட்டது.

நூல் வரலாறு
-----------

இந்த நூலுக்கு முன்னோடியாக அமைந்தது 2001ம் ஆண்டு முதல் நூலாசிரியர் இலண்டனில் உள்ள ஒலிபரப்புச் சேவை ஒன்றுக்குத் தொடராக வழங்கிய பேச்சுக்கள் ஆகும். *ஈழத் தமிழரின் சமூக பொருளாதார வரலாறு* என்னும் தலைப்பில் ஒவ்வொன்றும் 15 நிமிடம் கால அளவு கொண்ட 95 பகுதிகளாக அமைந்த இப்பேச்சுக்களும், இதற்காகத் தயாரிக்கப்பட்ட ஏறத்தாழ 300 பக்கங்கள் கொண்ட கையெழுத்துப்படிகளையும் அடிப்படையாகக் கொண்டே இந்நூல் உருவானது.

உள்ளடக்கம்
----------

இதன் உள்ளடக்கம் எட்டு அத்தியாயங்களாகப் பிரிக்கப்பட்டுள்ளது. இவற்றைவிட ஆங்கிலத்தில் எழுதப்பட்ட நூலாசிரியரின் முன்னுரையும், நூலின் இறுதியில் ஆட்பெயர் அகரவரிசை, பொருட்பெயர் அகரவரிசை என்பனவும் தரப்பட்டுள்ளன. இதன் அத்தியாயங்களின் தலைப்புக்கள் பின்வருமாறு:

1. பொருளாதார வரலாறும் வரலாறின்மையும் - ஒரு முன்னுரை
2. பொருளாதார வரலாற்றுக்கான முன்கூட்டிய நிலைமைகள்
3. யாழ்ப்பாண இராச்சியத்தின் பருநிலைப் பொருளாதார அமைப்பு
4. காலனித்துவப் பொருளாதாரப் போக்கின் எழுச்சி: போர்த்துக்கேயர், டச்சுக்காரர் காலங்கள்
5. காலனித்துவப் பொருளாதாரப் போக்கின் வளர்ச்சி: பிரித்தானியர் காலம்
6. ஈழத்தமிழர் கல்வியின் பொருளியல்
7. பௌதீக வளங்களின் பாவனை
8. பொருளாதார வரலாறும் வரலாறின்மையும் - ஒரு பின்னுரை

மேற்கோள்கள்
-----------

1. ↑  நித்தியானந்தம், வி. 2003. பக். ii.

உசாத்துணைகள்
------------

* நித்தியானந்தம், வி. இலங்கையின் பொருளாதார வரலாறு - வடக்குக் கிழக்குப் பரிமாணம், உயர் கல்விச் சேவை நிறுவனம், யாழ்ப்பாணம், 2003.
**பார்மைல் புளோரைடு** *(Formyl fluoride)* என்பது HC(O)F என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

தயாரிப்பு
---------

HC(O)F முதன் முதலில் 1934  ஆம் ஆண்டு கண்டறியப்பட்டது. இதனை தயாரிப்பதற்கு உள்ள பலமுறைகளில், சோடியம் மெத்தனோயேட்டுடன் பென்சோயில் புளோரைடைச் சேர்த்து தயாரிக்கும் வினைமுறை குறிப்பிடத்தக்கதாகும். இம்முறையில் பொட்டாசியம் பைபுளோரைடுடன் பென்சோயில் குளோரைடுடன் வினைபுரியச் செய்து பென்சோயில் புளோரைடு வினைநிகழ் களத்திலேயே உற்பத்தி செய்யப்படுகிறது 

HCOONa + C6H5C(O)F → FC(O)H + C6H5COONa.

கட்டமைப்பு
----------

சமதள அமைப்பில் பார்மைல் புளோரைடு மூலக்கூறு காணப்படுகிறது. C-O பிணைப்பின் பிணைப்பு நீளம் 1.18 ஆகவும் C-F பிணைப்பின் பிணைப்பு நீளம் 1.34 A ஆகவும் உள்ளது .

வினைகள்
-------

அறை வெப்பநிலையில் பார்மைல் புளோரைடு தன்வினைவேகமாற்றத்தால் கார்பன் மோனாக்சைடு மற்றும் ஐதரசன் புளோரைடுகளாக சிதைவடைகிறது.

HC(O)F → HF + CO

இச்சேர்மத்தின் அதிக உணர்திறன் காரணமாக வினைகள் தாழ் வெப்பநிலைகளில் நிகழ்த்தப்படுகின்றன. ஐதரசன் புளோரைடை ஈர்த்துக்கொள்ளும் என்பதால், சேர்ம மாதிரிகளும் பொட்டாசியம் புளோரைடு போன்ற நீரற்ற காரவுலோக புளோரைடுகளில் சேகரிக்கப்படுகின்றன. 

பென்சீன் மற்றும் பிற அரீன் சேர்மங்கள் போரான் முப்புளோரைடு முன்னிலையில் மெத்தனாயில் புளோரைடுடன் வினைபுரிந்து பென்சால்டிகைடைத் தருகின்றன. தொடர்புடைய ஒரு வினையில், மெத்தனோயில் குளோரைடானது காட்டர்மான் – கோச் மெத்தனோசைலேற்ற வினையைப் பாதிக்கிறது. மெத்தனாயில் புளோரைடு/ BF3 உடன் பெர்தியூட்டெரியோபென்சீன் (C6D6) ஈடுபடும் வினை, இயக்க ஓரிடத்தனிம விளைவு 2.68 என்ற மதிப்பை வெளிப்படுத்துகிறது. பென்சீனை பிரீடல் கிராப்ட்சு அசைலேற்றும் வினை வெளிப்படுத்தும் இயக்க ஓரிடத்தனிம விளைவு மதிப்பை இது ஒத்துள்ளது. பென்சீனுடன் கார்பன் மோனாக்சைடு மற்றும் அறுபுளோரோஆண்டிமோனிக் அமிலக் கலவை சேர்க்கும் மெத்தனாயிலேற்ற வினையில் ஓரிடத்தனிம விளைவு மதிப்பு எதுவும் வெளிப்படுவதில்லை. (C6H6 மற்றும் C6D6 இரண்டும் ஒரே வேகவீதத்தில் வினைபுரிகின்றன.). CHO+. போன்ற திறன்மிக்க மெத்தனாயிலேற்ற முகவர் இவ்வினையில் ஈடுபட்டு வினையைத் தீவிரமாக்குகிறது என்பதை இது உணர்த்துகிறது. 

எதிர்பார்த்தபடி அசைல் ஆலைடு போல மெத்தனாயில் புளோரைடு வினையில் ஈடுபடுகிறது: ஆல்ககால்களும் கார்பாக்சிலிக் அமிலங்களும் முறையே மெத்தனோயேட்டுஎசுத்தர் மற்றும் கலப்பு அமில நீரிலிகளாக மாற்றப்படுகின்றன

மேற்கோள்கள்
-----------

1. 1 2  LeBlanc, O. H. Jr.; Laurie, V. W.; Gwinn, W. D. (1960). "Microwave Spectrum, Structure, and Dipole Moment of Formyl Fluoride". *The Journal of Chemical Physics* **33** (2): 598–600. doi:10.1063/1.1731191.
2. ↑  Nesmejanow, A. N.; Kahn, E. J. (1934). "Über die unmittelbare Synthese von Säure-fluoriden aus Säuren und die Herstellung von Formylfluorid". *Chemische Berichte* **67** (3): 370–373. doi:10.1002/cber.19340670303.
3. 1 2  Olah, G. A.; Ohannesian, L.; Arvanaghi, M. (1987). "Formylating Agents". *Chemical Reviews* **87** (4): 671–686. doi:10.1021/cr00080a001.
4. ↑   "Formyl Fluoride". *Encyclopedia of Reagents for Organic Synthesis*. (2001). Ed. L. Paquette. New York: J. Wiley & Sons. DOI:10.1002/047084289X.rf027.
**சுரப்பிக்கட்டி** (Adenoma) என்பது சுரப்பிகளின் பரப்பில் தோன்றும் தேவையற்ற அதிகரித்த வளர்ச்சியினைக் குறிக்கிறது. இது தீங்கற்ற கட்டியாகும். இது, வளர்ச்சியின் காரணமாக நரம்புத் தொகுதியில் அழுத்தும் போது வலியினை ஏற்படுத்துகிறது. இவ்வகைக் கட்டிகள் சுரப்பியில் தான் தோன்றும் என்பதில்லை. சுரக்கும் பண்படைய திசுக்களிலும் தோன்றும். இந்த வகைக் கட்டிகள் புற்றாக மாறவும் கூடும்.

இயக்குநீரைச் சுரக்கும் சுரப்பிகளில் பெரிதாக வளர்ந்து விட்ட கட்டிகள் அதிக அளவில் இயக்குநீரைச் சுரப்பதால், அந்த உறுப்பு இயக்குநீர் அதிகரிக்கக் காரணமாகிறது. 
இது குடலில் பொதுவாக இம்மாதிரியானக் கட்டிகள் தோன்றுகின்றன. குடலின் உள்பகுதியினைக் நோக்கப் பயன்படும் (colonoscope) குடல்நோக்கியின் துணையுடன் கண்டுகொள்ளலாம். தொடக்க நிலையில் கண்டு அறுவை செய்து கொண்டால் நல்லது. இல்லையெனில் அது புற்றாக வளர வாய்ப்புகள் அதிகம். பிச்சூட்டரியில் தோன்றும் கட்டிகள் அறுவை மருத்துவம் மூலம் நல்ல பயனைக் கொடுக்கிறது. இயக்குநீர் மருத்துவமும் உள்ளது. பெண்களிடம் அதிகம் காணப்படுகிறது. இது தைராய்டு சுரப்பிக்கும் பொருந்தும். மார்பகத்திலும் இம்மாதிரிக் கட்டிகள் தோன்றக்கூடும். அறுவை மருத்துவம் நல்லது. இளம்பெண்களிடம் அதிகம் காணப்படுகிறது. அட்றினல் சுரப்பியிலும் இதுபோன்றக் கட்டிகள் தோன்றும். அரிதாகவே புற்றாக மாறுகிறது. சுரப்புநீர் அதிகம் தோன்றும். சிறுநீர் சுரப்பிச் சுவரிலும் தோன்றும். அரிதாக நுரையீரல், குடல்வால்,கல்லீரல் போன்ற உறுப்பிகளிலும் காணப்படும்.

சுரப்பிச்சுவர் புற்று (Adenocarcinoma) என்பது சுரப்பிக் கட்டிகள் புற்றாக மாறும்போது இம்மாதிரியான வளர்ச்சி புற்றுச்சுவர் பற்று எனப்படுகின்றன.

வலைதளத்திலிருந்து பெற்ற தகவல்
பார்ப்பார் தவிர்த்த, அந்தணர், அந்தணாளர் முதலான சொற்கள் நன்னடத்தை உள்ளவர்களாக வாழ்ந்து, நல்லறிவு புகட்டுபவர்களை உணர்த்தப் பயன்படுத்தப்பட்டுள்ளன.

அகத்திணை வாயில்
---------------

பார்ப்பான் அகத்திணை மாந்தர் வாயில்களில் ஒருவன்.  தொல்காப்பியம் இவனைப் **பேணுதகு சிறப்பின் பார்ப்பான்** எனக் குறிப்பிடுகிறது.  கலித்தொகை இவ்வின மாந்தரை **முக்கோல் பகவர்** எனக் குறிப்பிடுகிறது.  முக்கோல் அந்தணர்க்கு உரியது எனத் தொல்காப்பியம் குறிப்பிடுவதை  இங்கு நினைவுபடுத்திக்கொள்ளலாம். இதனால் பார்ப்பான், அந்தணன் எனவும் வழங்கப்படுவான் என்பது தெளிவாகிறது. அந்தணரைத் தொல்காப்பியம் அந்தணாளர் எனவும் குறிப்பிடுகிறது.  அந்தணர் என்போர் அறவோர் எனத் திருக்குறள் குறிப்பிடுவதையும் இங்கு நினைவில் கொள்ளவேண்டும்.  பார்ப்பார், அறிவர் ஆகியோர் எல்லாருக்கும் பொதுவானவற்றைக் கூறுவதால் எல்லாரும் கேட்பர்.  கொண்டுதலைக்கழியும் காலத்தில் வழியில் தலைவன் தலைவியரைக் கண்ட பார்ப்பார், தேடிவந்த செவிலிக்கு அறிவுரை கூறுகின்றனர்.

சங்ககாலத்தில் பார்ப்பார்
------------------------

கபிலர், தன்னை அந்தணன் எனக் கூறிக்கொள்கிறார். பாரிமகளிரைக் கபிலர், பார்ப்பார்க்கு மணம் முடித்து வைக்கிறார்.சோணாட்டுப் பூச்சாற்றூர்ப் பார்ப்பான் கவுணியன் விண்ணந்தாயன் தன்னைப் பார்ப்பான் என்கிறார். பாலைக் கௌதமனார் வேள்வி செய்யச் சொல்லி அதில் தானும் தன் பார்ப்பினியும் மறைகின்றனர்.

காண்க
-----

* அந்தணர்

அடிக்குறிப்புகள்
----------------

1. ↑  தொல்காப்பியம் கற்பியல் 52.
2. ↑  தொல்காப்பியம் செய்யுளியல் 182
3. ↑  கலித்தொகை 9
4. ↑  தொல்காப்பியம் மரபியல் 71
5. ↑  தொல்காப்பியம் மரபியல் 73
6. ↑  திருக்குறள் 30
7. ↑  தொல்காப்பியம் செய்யுளியல் 189
8. ↑  
பல உறு நறும் சாந்தம் படுப்பவர்க்கு அல்லதை,  

மலை உளே பிறப்பினும், மலைக்கு அவை தாம் என் செய்யும்?  

நினையும்கால் நும்மகள் நுமக்கும் ஆங்கு அனையளே!  

சீர்கெழு வெண் முத்தம் அணிபவர்க்கு அல்லதை,  

நீர் உளே பிறப்பினும், நீர்க்கு அவை தாம் என் செய்யும்?  

தேரும்கால் நும் மகள் நுமக்கும் ஆங்கு அனையளே!  

ஏழ் புணர் இன் இசை முரல்பவர்க்கு அல்லதை,  

யாழ் உளே பிறப்பினும், யாழ்க்கு அவை தாம் என் செய்யும்?  

சூழும்கால், நும்மகள் நுமக்கும் ஆங்கு அனையளே! (கலித்தொகை 9)

|  |  |
| --- | --- |
| தொகு | **அகத்திணை மாந்தர்** |
| அகத்திணைத் தலைவர்கள் | தலைவன் | தலைவி | காமக்கிழத்தியர்

---

 |
| அகத்திணை வாயில்கள் | தோழி | நற்றாய் | செவிலி | பார்ப்பான் | பாங்கன் | பாணன் | பாட்டி | இளையர் | விருந்தினர் | கூத்தர் | விறலியர் | அறிவர் | கண்டோர்

---

 |
**கல்லில் கோயில்** (*Kallil Temple*) என்பது தென்னிந்தியாவின் கேரளத்தில் அமைந்துள்ள ஒரு சமண கோவிலாகும். இது எர்ணாகுளம் மாவட்டத்தின், பெரம்பவூரிலிருந்து 12 கி.மீ. தொலைவிலும், காலடியில் இருந்து  22 கி.மீ. தொலைவிலும் உள்ளது. இது கேரளத்தின் மிகப் பழமையான சமண கோவிலில் ஒன்றாகும்.  இது இந்திய தொல்லியல் ஆய்வுத் துறையின் கீழ் கேரளத்தின் பாதுகாக்கப்பட்ட நினைவுச்சின்னங்களில் ஒன்றாக உள்ளது.

கண்ணோட்டம்
----------

இந்க் கோயில் 28 ஏக்கர் (113,000 மீ²) நிலப்பரப்பில் அமைந்துள்ளது. இந்த கோயிலானது மிகப் பெரிய பாறையை வெட்டப்பட்டி கட்டபட்டுள்ளது. இக்கோயிலின் கூரைப்பகுதியை அடைய 120 படிகள் ஏறவேண்டும். கோயிலை அடைய ஓடக்காளியில் இருந்து, ஆலுவா மூணார் சாலையில் 2 கி.மீ. தொலைவும்   பெரம்பவூரிலிருந்து 10 கி.மீ. பயணிக்க வேண்டும். இந்த கோயில் கல்லில் பிஷரோடி குடும்பத்திற்கு சொந்தமானது. குடும்பத்தின் தற்போதைய கரணவர் கோயிலின் அனைத்து நிர்வாக கட்டுப்பாட்டையும், அதன் அனைத்து பொருட்களையும் 'செங்கொட்டுகோணம் ஸ்ரீ ராமதாசாசிரமத்திற்கு' மாற்றினார். ஆனால் உள்ளூர் மக்களுக்கும் ஆசிரம அதிகாரிகளுக்கும் இடையிலான சில இடையூறுகள் காரணமாக அவை அனைத்தும் மீட்டெடுக்கப்பட்டன.

முதன்மை தெய்வம்
---------------

கோயிலில் 23 வது தீர்த்தங்கரர், பார்சுவநாதர், *வர்தமான மகாவீரர்* (24 வது *தீர்த்தங்கரர்* ) மற்றும் பத்மாவதி தேவி ஆகியோரின் உருவங்கள் கோயில் பாறையில் செதுக்கப்பட்டு உள்ளன.  *பத்மாவதி தேவி* *பகவதி* என்று உள்ளூர் மக்களால் வணங்கப்படுகிறார். கோயிலின் முக்கிய திருவிழா கார்திகை மாதமான விருச்சிகாவிலிருந்து கொண்டாடப்படுகிறது. விழா பொதுவாக ஒரு வாரம் நடக்கிறது.  .

படவரிசை
-------

* கல்லில் கோவிலுக்கு வெளியே தெய்வ உருவங்கள் கல்லில் கோவிலுக்கு வெளியே தெய்வ உருவங்கள்

மேலும் காண்க
------------

* சமண கோவில்களின் பட்டியல்

குறிப்புகள்
-----------

1. 1 2  "Kallil cave temple Methala".
2. ↑  "Archaeological Survey of India". *asi.nic.in*. 29 June 2011 அன்று மூலம் பரணிடப்பட்டது. 2019-10-15 அன்று பார்க்கப்பட்டது.
3. ↑

வெளி இணைப்புகள்
---------------

* கல்லில்
* கல்லில் கோயிலின் அதிகாரப்பூர்வ வலைத்தளம்
**புளோபோரைட்டு** (*Fluoborite*) என்பது Mg3(BO3)(F,OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கனிமத்தின் முக்கிய பகுதிக் கூறுகளாகிய புளோரின் மற்றும் போரான் ஆகிய தனிமங்களின் முதல் சில எழுத்துக்களைக் கொண்டு இக்கனிமத்திற்கான பெயர் உருவாக்கப்பட்டுள்ளது. முதன்முதலில் 1926 ஆம் ஆண்டு புளோபோரைட்டு கண்டறியப்பட்டது. 

புளோபோரைட்டின் படிக அமைப்பு அறுகோணமாகும், சுழற்சி ஆறுக்கு ஒரு மடங்கில் இருக்கும் என்பது இதன் பொருளாகும். சி-அச்சுக்கு செங்குத்தாக ஒரு கண்ணாடிச் சமதளமும் இப்படிகத்தில் உண்டு. மற்ற அனைத்து அறுகோண கனிமங்கள் போல இதுவும் ஒற்றைச் சரிவச்சில் அதாவது ஒரே ஒளியியல் அச்சுடன் படிகமாகிறது. திசையற்றும் இருபக்கச் சிதறல் பண்புடனும் காணப்படுகிறது.

புளூபோரைட் மூன்று முக்கிய அமைப்புகளாகக் காணப்படுகிறது. போரோன் மிகுந்த வளர் உருமாற்ற மக்னீசியம் பல்லுருவப் பாறைகளில், தொடர்புள்ள பல்லுருவ பளிங்குகல்லில், தொடர்புள்ள பல்லுருவ மாக்னடைட்டு படிவில் என மூன்றுவித அமைப்புகளில் புளோபோரைட்டு காணப்படுகிறது. சுவீடனின் வாசுட்டுமேன்லேண்டு மாகாணத்தில் நார்பெர்க் பகுதியிலுள்ள டால் சுரங்கத்திலும், எசுப்பானியாவின் உயெர்ட்டா டெல் வினாகர் சுரங்கத்திலும் என இரண்டு பகுதிகளில் இக்கனிமம் கிடைக்கிறது .

லுத்விகைட்டு, கான்ட்ரோடைட்டு, மேக்னடைட்டு கால்சைட்டு ஆகிய கனிமங்களுடன் சேர்ந்து சுவீடனிலும், மூரியைட்டு, வில்லெமைட்டு, புளோரைட்டு, ஐதரோசிங்கைட்டு, பைரோகுரோயைட்டு, சிங்கைட்டு, ரோடோகுரோசைட்டு ஆகிய கனிமங்களுடன் கலந்து நியூ யெர்சி சிடெர்லிங் மலையிலும் இக்கனிமம் கிடைக்கிறது.

மேற்கோள்கள்
-----------

1. 1 2  Handbook of Mineralogy
2. ↑  Fluoborite on Mindat.org
3. ↑  Fluoborite Mineral Data on Webmineral
4. ↑  Anthony, J.W. Bideaux, R.A. Bladh, K.W. and Nichols, M.C. (2003)Fluoborite. Handbook of Mineralogy Volume V Borates, Carbonates, Sulfates, 791 p. Mineral Data Publishing, Tucson, AZ.
5. ↑  Camara, F. and Ottolini, L. 2000. "New data on the crystal-chemistry of fluoborite by means of SREF, SIMS, and EMP analysis.". Accessed 1 November 2010.
***காலமெல்லாம் காதல் வாழ்க*** (Kaalamellam kathal vazha) சிவசக்தி பாண்டியன் தயாரித்து ஆர். பாலு இயக்கி 1997 இல் வெளிவந்த தமிழ் காதல் படமாகும். இதில் முரளி கதாநாயகனாக நடிக்க அறிமுக நாயகி கெளசல்யா நாயகியாக உடன் நடித்துள்ளார். மேலும் ஜெமினி கணேசன், மணிவண்ணன், சார்லி மற்றும் விவேக் ஆகியோரும் உடன் நடித்துள்ளனர். இப்படம் 275 நாட்களுக்கு மேல் வெற்றிகரமாக ஓடியது. இது கன்னடத்தில் ரமேஷ் அரவிந்த்.ஸ்ரீ லட்சுமி ஆகியோர் நடிப்பில் "குசலவே சேமவே "என்ற பெயரில் வெளிவந்த படத்தின் மறு ஆக்கமாகும்.

கதைச் சுருக்கம்
---------------

ஜீவா (முரளி) வீட்டின் தேவை அதிகமாக உள்ள நடுத்தரக் குடும்பத்தைச் சேர்ந்த ஒரு கல்லூரி மாணவன். அவன் பாடகனாகவும் உள்ளான். அவனது இசைத் திறமையைக் கண்டு கெளசல்யா என்ற பணக்கார பெண் அவன் மேல் (கெளசல்யா) மந்திரத்தால் மயங்கியவள் போல நடந்து கொள்கிறாள். அவனது திறமையை பாராட்டி அவன் தங்கியிருக்கும் விடுதிக்கு தொலைபேசியில் அவனை அழைத்து பாராட்டுகிறாள். தொலைபேசியில் பேசிய கௌசல்யாவின் குரல் அவனுக்குள் வியக்கத்தக்க வகையில் மிகத் தீவிரக் காதலாக மாறுகிறது. காதல் கொண்ட அவன் பைத்தியமாக அலைகிறான். அவளை நேரில் காண விரும்புகிறான்.

நடிகர்கள்
---------

* ஜீவாவாக முரளி
* கெளசல்யாவாக கௌசல்யா
* கெளசல்யாவின் தாத்தாவாக ஜெமினி கணேசன்
* நாயராக மணிவண்ணன்
* பெருமாளாக சார்லி
* ஹரிதாஸாக விவேக்
* பிரகாஷாககரண்
* முதல்வர் வெங்கட்ராமனாகஆர். சுந்தர்ராஜன்
* துணை முதல்வர் நரசிம்மனாக
* வெண்ணிற ஆடை மூர்த்தி
* சஞ்சய் குஞ்சிதபாதமாக பாண்டு
* எலிசபெத்தாக கோவை சரளா
* ஜீவாவின் தந்தையாக சண்முகசுந்தரம்
* மனநல மருத்துவராக (கெளரவத் தோற்றம்) ராஜீவ்
* ஹரிஹரனாக (கௌரவத் தோற்றத்தில்) நாசர்
* ராமாவாக (கெளரவத் தோற்றம்) ராம்ஜி

தயாரிப்பு
---------

தயாரிப்பாளர் சிவசக்தி பாண்டியன் தனது முந்தைய படமான காதல் கோட்டை என்ற படத்தில் இடம் பெற்ற பாடலின் தலைப்பைக் கொண்டு இப்படத்திற்குப் பெயர் சூட்டினார். நடிகை கெளசல்யாவிற்கு இது அறிமுகப்படமானது.

வெளியீடு
--------

" இது போன்ற நகைச்சுவைத் திரைப்படத்தை பார்த்தே வெகுநாளாகிறது என்றும், சராசரிக்கும் மேலான நல்ல இசையையும், வெகு துல்லியமான ஒளிப்பதிவையும் இதில் நாம் காணலாம்" என இந்தோலிங்க்.காம் என்ற வலைத்தளம் விமர்சனம் செய்தது."
"காதல் கோட்டை" (1996) அதையடுத்து "காலமெல்லாம் காதல் வாழ்க" ஆகிய படங்களின் மிகப்ப பெரிய வெற்றிக்குப் பின்னர் சிவசக்தி பாண்டியன் "காதலே நிம்மதி "என்ற ஒரு காதல் படத்தையே தான் மீண்டும் எடுக்கப் போவதாக கூறினார்(

ஒலிப்பதிவு
----------

இசையமைப்பாளர் தேவாவின் இசை ரசிகர்களால் பெரும் வரவேற்பைப் பெற்றது. படத்தின் பாடல்களை தேவா, பழனிபாரதி மற்றும் பொன்னியின் செல்வன் ஆகியோர் எழுதியுள்ளனர்.

|  |  |
| --- | --- |
| தடம்- பட்டியல் |  |
| # | பாடல் | பாடகர்கள் | நீளம் |  |
| 1. | "அண்ணா நகர் 
 ஆண்டாளு"   | சபேஷ் |   |
| 2. | "பகவானே"   | மனோ |   |
| 3. | "ஒரு மணி அடித்தால்"   | ஹரிஹரன் |   |
| 4. | "வெண்ணிலவே 
 வெண்ணிலவே"   | எஸ். பி. பாலசுப்பிரமணியம், ஸ்வர்ணலதா |   |
| 5. | "பாபிலோனா"   | கிருஷ்ணராஜ் |   |
| 6. | "புத்தம் புது மலர்கள்"   | சித்ரா |   |

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2019-01-22 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2013-09-27 அன்று மூலம் பரணிடப்பட்டது. 2019-01-22 அன்று பார்க்கப்பட்டது.
**வாலிபர் சங்கம்** 1938 ஆம் ஆண்டு வெளிவந்த தமிழ்த் திரைப்படமாகும். ஏ. என். கல்யாண சுந்தரம் இயக்கத்தில் வெளிவந்த இத்திரைப்படத்தில் மாதிரி மங்கலம் நடேச ஐயர், லட்சுமணன் மற்றும் பலரும் நடித்துள்ளனர். இத்திரைப்படத்தினை சாகர் மூவிடோன் என்னும் நிறுவனம் உருவாக்கியுள்ளது. மந்திரிமங்கலம் நடேச ஐயர், சுபத்திரா, இலக்குமணன், ருக்குமணி ஆகியார் முதன்யானப் பாத்திரங்களில் நடித்துள்ளர். இத்திரைப்பபடம் குமாரி கமலாவின் முதல் திரைப்படம்.

கதை மாந்தர்கள்
--------------

இத்திரைப்படத்தில் பின்வரும் நடிக, நடிகையர்கள் நடித்துள்ளனர்.

* மந்திரிமங்கலம் நடேச ஐயர் நடேசனாக
* சுபத்திரா கமலாவாக
* இலக்குமணன் சுந்திராமாக
* ருக்குமணி ருக்குமணியாக
* குமாரி கமலா லீலாவாக

திரையிசை
இத்திரைப்படத்திற்கு ஏ.என்.கல்யாணசுந்தரம், பி.எஸ். அனந்தராமன் ஆகியோர் இசையமைத்துள்ளனர்.இத்திரைப்படத்தின் பாடல்களை என்.கல்யாணசுந்தரம் எழுதியுள்ளார்.

சான்றுகள்
---------

1. ↑  "Valibar Sangam". *Kollywood 1938 Cinema List* (ஆங்கிலம்). 19 February 2019 அன்று பார்க்கப்பட்டது.
2. ↑  "Valibar Sangam". *The Cinema Resource Centre* (ஆங்கிலம்). 5 டிசம்பர் 2019 அன்று மூலம் பரணிடப்பட்டது. 19 February 2019 அன்று பார்க்கப்பட்டது.
**வால்டர்** (*Walter*) என்பது 2020 ஆம் ஆண்டு வெளியான இந்தியத் தமிழ் குற்றவியல் அதிரடி திரைப்படம் ஆகும். யு. அன்பரசன் எழுதி இயக்கிய இப்படத்தை சுருதி திலக் தயாரித்துள்ளார். இப்படத்தில் சிபி சத்யராஜ், நடராஜ், சமுத்திரக்கனி, ரித்விகா, சனம் ஷெட்டி, முனிஷ்காந்த், ஷிரின் காஞ்ச்வாலா ஆகியோர் நடித்தனர். படத்தின் முதன்மை படப்பிடிப்ப 2019 சூனில் தொடங்கியது, படம் 13 மார்ச் 2020 அன்று வெளியிடப்பட்டது.

நடிகர்கள்
---------

* சிபி சத்யராஜ் ஏ.எஸ்.பி. வால்டராக
* நட்ராஜ் அர்ஜுண் சம்பத்தாக
* சமுத்திரக்கனி பாலாவாக
* ஷிரின் காஞ்ச்வாலா ராஜியாக
* சார்லி பண்ணீர்செல்வமாக
* பவா செல்லத்துரை ஈஸ்வரமூர்த்தியாக
* முனீஷ்காந்த் ராமதாஸ் உடகவியலாளராக
* ரித்விகா பத்மாவதியாக
* அனில் முரளி காவல்துறை கண்காணிப்பாளராக
* சனம் ஷெட்டி நர்மதா பிரமோதாக
* அபிசேக் வினோத் வெங்கட்டாக
* டி.எஸ்.ஆர் மருத்துவராக
* சரவண சக்தி
* யாமினி சுந்தர்
* பிக்பாஸ் அனிதா சம்பத் செய்தி வாசிப்பாளர் கண்ணுகுட்டியாக

தயாரிப்பு
---------

2018 செப்டம்பரில் யு. அன்பரசன் *வால்டர்* என்ற படத்தின் வழியாக இயக்குநராக அறிமுகமாகிறார் என்று அறிவிக்கபட்டது. இப்படத்தில் விக்ரம் பிரபு, அர்ஜுன், ஜாக்கி செராப் ஆகியோர் முன்னணி வேடங்களில் நடிக்க மதுக்கூர் மூவி மேக்கர்ஸ் தயாரிக்க ராதன் இசையமைக்கவுள்ளார் எனப்பட்டது. இருப்பினும் இந்த திரைப்பட திட்டம் பின்னர் நிறுத்தப்பட்டது.

புதிய தயாரிப்பாளர்களுடன் இத்திரைப்படம் 2019 இல் மீண்டும் தொடங்கப்பட்டது. இப்போது படத்தில் சிபி சத்யராஜ் முக்கிய கதாபாத்திரத்தில் நடிப்பார், சமுத்திரக்கனி, கௌதம் மேனன் ஆகியோரும் படத்தில் இடம்பெறுவார்கள் எனப்பட்டது. பின்னர் மேனன் இதிலிருந்து பின்வாங்கினார், அவருக்கு பதிலாக நடராஜன் சுப்பிரமணியம் ஒப்பந்தம் செய்யப்பட்டார். இப்படத்தின் படப்பிடிப்பு 2019 சூன் முதல் கும்பகோணம், தஞ்சாவூரை சுற்றிய பகுதிகளில் படமாக்கப்பட்டது. படத்தில் சிபி சத்தியராஜ் ஒரு காவல் துறை அதிகாரியாக நடித்தார். இந்திய ஒளிப்பதிவாளர் நட்டி, சமுத்திரக்கனி ஆகியோரும் முக்கியமான வேடங்களில் நடிப்பது ரகசியமாக வைக்கபட்டிருந்தது. ரசமதி, இளையராஜா, தர்ம பிரகாஷ், விக்கி ஆகியோர் முறையே ஒளிப்பதிவு, படத்தொகுப்பு, இசையமைப்பு, சண்டை பயிற்சி போன்றவற்றிற்கு ஒப்பந்தம் செய்யப்பட்டனர்.

வெளியீடு
--------

இப்படத்திற்கான செயற்கைக்கோள் உரிமைகள் சன் தொலைக்காட்சிக்கும், எண்ணியல் உரிமைகள் சன் நெக்ஸ்ட்டுக்கும் வழங்கப்பட்டன.

குறிப்புகள்
-----------

1. ↑  "yogi's next named Walter, to feature him as a cop". *The New Indian Express* (ஆங்கிலம்). 2019-06-15 அன்று பார்க்கப்பட்டது.
2. 1 2  "Walter". *Times of India* (ஆங்கிலம்). 10 March 2020 அன்று பார்க்கப்பட்டது.
3. ↑  "Vikram Prabhu's next titled 'Walter'". *The Times of India*. 14 September 2018.. பார்த்த நாள்: 1 July 2020.
4. ↑  "Walter". *Film beat*.

வெளி இணைப்புகள்
---------------

* இணையதள திரைப்பட தரவுத்தளத்தில் *வால்டர்*
**பியூ பிளின்** (ஆங்கில மொழி: *Beau Flynn*) (பிறப்பு: மார்ச்சு 23, 1970) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் நடிகர் டுவெயின் ஜான்சன் என்பவர் நடித்த ஹெர்குலிஸ்: த திரசியன் வோர்ஸ் (2014), சான் ஆன்ட்ரியாஸ் (2015), ஸ்கைஸ்கிராப்பர் (2018) மற்றும் ராம்பேஜ் (2018) போன்ற வெற்றித் திரைப்படங்களை தயாரித்ததற்காக மிகவும் பிரபலமானவர். இவர் 2001 ஆம் அண்டு திரைப்பட நடிகை மார்லி ஷெல்டனை திருமணம் செய்து கொண்டார், இவர்களுக்கு இரண்டு மகள்கள் உள்ளனர்.

தொழில்
------

இவர் ஆரம்பத்தில் தயாரிப்பாளர் ஸ்காட் ருடினின் நிர்வாக உதவியாளராக இருந்தார். பின்னர் 1996 ஆம் ஆண்டு முதல் ஜான்சு என்ற திரைப்படம் மூலம் தயாரிப்பாளராக அறிமுகமானார். இவர் 18 ஆண்டுகளுக்கும் மேலாக அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் மற்றும் தயாரிப்பாளர்கள் கில்ட் ஆப் அமெரிக்காவின் உறுப்பினராகவும் உள்ளார்.

இவரது சொந்த அசல் யோசனையின் அடிப்படையில் சான் ஆன்ட்ரியாஸ் என்ற படம் 2015 ஆம் ஆண்டு வெளியானது. இது நியூ லைன் சினிமா மற்றும் வார்னர் புரோஸ். நிறுவனங்களில் 2015 ஆம் ஆண்டின் மிகவும் வெற்றிகரமான திரைப்படமாகும், அத்துடன் உலகளவில் $475 மில்லியன் வசூலித்தது. அதை தொடர்ந்து ஜர்னி டு தி சென்டர் ஆப் தி எர்து (2008), தி ரைட் (2011), ஜர்னி 2: தி மிஸ்டீரியசு ஐலேண்ட் (2012), ஹன்ஸல் அண்ட் க்ரேடெல் (2013) மற்றும் பேவாட்சு (2017) போன்ற பல படங்களை தயாரித்துள்ளார்.

மேற்கோள்கள்
-----------

1. ↑  "Rampage (2018) (2018) - Box Office Mojo". *www.boxofficemojo.com*. 10 August 2018 அன்று பார்க்கப்பட்டது.
2. ↑  Eng, Joyce (September 8, 2009). "It's a Girl for Marley Shelton". *TV Guide*. .
3. ↑
4. ↑  "FILE: Marley Shelton Welcomes Daughter Ruby Jeanne". *Yahoo News*. 2 May 2012. 11 November 2014 அன்று மூலம் பரணிடப்பட்டது. 26 November 2014 அன்று பார்க்கப்பட்டது.
5. ↑  "Marley Shelton Welcomes Daughter Ruby". *usmagazine.com*. 1 May 2012. 26 November 2014 அன்று பார்க்கப்பட்டது.
6. ↑  Fleming, Mike Jr. (11 June 2018). "Gal Gadot To Star With Dwayne Johnson In 'Red Notice'". 10 August 2018 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் பியூ பிளின்
**இல. ஆறுமுகம்** (*L. Arumugam*)(பிறப்பு 20 ஏப்ரல் 1938) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் விழுப்புரம் மாவட்டம் கருவேப்பிலைப்பாளையம் பகுதியினைச் சேர்ந்தவர். இவர் திருநாவலூர் ராமன் உயர்நிலைப் பள்ளியில் பள்ளிக் கல்வியினை முடித்துள்ளார். ஆறுமுகம் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் தமிழ்நாடு சட்டமன்றத்திற்கு 1977ஆம் ஆண்டு நடைபெற்றத் தேர்தலில் திருநாவலூர் சட்டமன்றத் தொகுதியிலிருந்து அதிமுக சார்பில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1977 | திருநாவலூர் | அதிமுக | 24,087 | 34.96 |

மேற்கோள்கள்
-----------

1. ↑   *தமிழ்நாடு சட்ட மன்றப் பேரவை "யார் எவர்" [Tamil Nadu Legislative Assembly "Who's Who"]*. 01.09.1977: Tamil Nadu Legislative Assembly Department. 1977. பக். 57.
2. ↑  Election Commission of India. "Statistical Report on General Election 1977" (PDF). 7 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**தவுபல் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இது 519 சதுர கிலோமீட்டர் பரப்பளவை உடையது. இங்கு 422,168 மக்கள் வாழ்கின்றனர். இதன் தலைமையகம் தவுபல் நகரத்தில் உள்ளது.

இந்த மாவட்டத்தின் தெற்கு பகுதியில் லோக்டாக் ஏரி அமைந்துள்ளது.

ஆட்சிப் பிரிவுகள்
-----------------

இந்த மாவட்டம் தவுபல், கக்சிங், லிலோங் ஆகிய மூன்று உட்பிரிவுகளாகப் பிரிக்கப்பட்டுள்ளது. இந்த மாவட்டத்தில் 10 சட்டமன்றத் தொகுதிகள் உள்ளன.

சான்றுகள்
---------

1. ↑  "Ranking of Districts by Population Size, 2001 and 2011" (XLS). The Registrar General & Census Commissioner, India, New Delhi-110011. 2010–2011. 2011-09-18 அன்று பார்க்கப்பட்டது.

இணைப்புகள்
----------

விக்கிமீடியா பொதுவகத்தில்,  
 ***தவுபல் மாவட்டம்***   
என்பதின் ஊடகங்கள் உள்ளன. 

* தபுவல் மாவட்ட அரசின் இணையத்தளம்

| * பா
* உ
* தொ
தவுபல் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| கிழக்கு இம்பால் மாவட்டம் | சேனாபதி மாவட்டம் | உக்ருல் மாவட்டம் |
|  |  |  |
| மேற்கு இம்பால் மாவட்டம் | **தவுபல் மாவட்டம்** | சந்தேல் மாவட்டம் |
|  |  |  |
| பிஷ்ணுபூர் மாவட்டம் |  |  |

 |
**அருணந்தி சிவாசாரியார்**  (கி.பி. 1180-1275) திருவாவடுதுறை ஆதீன பரம்பரையில் வந்தவர். சைவர்களால், சந்தான குரவர்களுள் ஒருவராக, மெய்கண்ட தேவருக்கு அடுத்த நிலையில் வைத்து மதிக்கப்படுகிறார். சந்தான குரவர்களில் ஒருவர். சிவஞான சித்தியார், இருபா இருபது ஆகிய நூல்களை இயற்றியவர். சைவ சித்தாந்த நூல்களுள் தலையாயதாகக் கருதப்படும் சிவஞான போதத்தை இயற்றியவரான மெய்கண்ட தேவரை இவர் ஆசிரியராகக் கொண்டார்.

இவர் தமிழ் நாட்டில் கடலூர் மாவட்டம் பண்ருட்டி அருகிலுள்ள திருத்துறையூர் என்னும் ஊரில் ஆதிசைவர் குடும்பத்தில் பிறந்தவர். இவர் இளம் வயதிலே இலக்கண, இலக்கிய நூல்கள் பலவற்றையும் கற்றுத் தேர்ந்ததுடன், சைவ சித்தாந்தக் கோட்பாடுகளில் சிறந்த அறிவு கொண்டவராகவும் தான் அறிந்ததை மற்றவர்களுக்கு உணர்த்தும் திறமை பெற்றவராகவும் இருந்தார்.எனவே **சகலாகமப்பண்டிதர்** என்ற‌ காரணப்பெயருடன் அழைக்கப்பட்டார். மெய்கண்டதேவநாயனாருடைய பெற்றோர்களுக்கு நீண்ட நாட்களாக குழந்தை பேறு இல்லாத நிலையில் அவர்கள் தங்கள் குல குருவான இவரிடம் சென்று விசாரித்து, இவர் சொன்ன வார்த்தையின் படி செய்ததால் பிறந்தவர் தான் மெய்கண்ட தேவ நாயனார். ஆனால் பிற்காலத்தில் அந்த மெய்கண்ட தேவ நாயனாரிடமே இவர் மாணாக்கராக சேர்ந்தார். மெய்கண்ட தேவநாயனாரிடம் மாணாக்கராக சேர்ந்த பிறகு **அருள்** **நந்தி சிவாச்சாரியார்** என்ற தீட்சை பெயர் பெற்றார்.
**முள்ளந்தண்டு வடம் பாதிப்புறல்** என்பது நிரந்தரமாக அல்லது தற்காலிகமாக முள்ளந்தண்டு வடத்தின் செயற்பாட்டில் மாற்றங்களை ஏற்படுத்தும் பாதிப்பு ஆகும். இந்த மாற்றங்கள் காரணமாக தசைத் தொழிற்பாடு, புலனுணர்வுத் தொகுதி பாதிக்கப்படல், மற்றும் தன்னியக்க நரம்புத் தொகுதிகளின் பாதிப்புகள் காரணமாக உடலின் குறித்த பகுதிகள் செயலிழக்கும். இப்பாதிப்பு முள்ளந்தண்டுவடத்தின் எப்பகுதியிலும் நிகழலாம். இது முழுமையான செயலிழப்பு அல்லது பகுதிச் செயலிழப்புக்கு இட்டுச் செல்லலாம். பகுதிச் செயலிழப்பு என்பது குறித்த சில நரம்புகள் மட்டும் மூள்ளந்தண்டு வடத்தில் செயற்படுபதாகக் காணப்படுவதாகும். பாதிப்பின் இடத்திற்கும் தன்மைக்கு ஏற்ப அதன் அளவு சிறு வலி அல்லது உணர்வின்மை முதல் பாரிசவாதம் முதல் சிறுநீர் காட்டுபாடின்மை வரை பரந்ததாக இருக்கலாம். பாதிப்புகள் கூட மிக அரிதாக குணப்படுத்தக் கூடியதாக இருப்பதுடன் நிரந்தர இழப்புகளான சதுரங்கவாதம் எனும் கழுத்துப் பாதிப்பு மற்றும் கீழ்ப்பாதி வாதம் வரை செல்லும். தசைப் பிடிப்பு, தொற்று, சுவாசப் பாதிப்பு மற்றும் கண்டிப்புக் காயம் என்பன இதன் பின்னிலைச் சிக்கல்களாகக் காணப்படும்.

வகைப்படுத்தல்
-------------

முள்ளந்தண்டு வடம் பாதிப்புறல் நீண்ட நாள் பாதிப்புடையதாக அல்லது குறுகிய பாதிப்பு உடையதாக எனவோ, மற்றும் அதன் பாதிப்புக் காரணத்தின் அடிப்படையிலோ வகைப்படுத்தப்படும்: பொறிமுறை விசை, நஞ்சாக்கம், மற்றும் குருதி பாய்தல் குறைவு என் அமையும். இதன் பாதிப்புகள் முதன்மையான பாதிப்பு, இரண்டாம் நிலைப் பாதிப்பு எனவும் வகைப்படுத்தப்படும்: நேரடிப் பாதிப்பு காரணமாக உடனடியான இழையங்கள் சிதைவுறுவது மற்றும் உடனடிப் பாதிப்பின் விளைவாக ஏற்படும் உயிர் வேதியியல் தாக்கங்களின் மூலம் அடுத்து இழையங்கள் சிதைவடைதல் 

### முழுமையான மற்றும் பகுதிப் பாதிப்புகள்

பாதிப்பின் மட்டமும் முழுமையும்|  | முழுமை | பகுதி பாதிப்பு

  |
| Tetraplegia | 18.3% | 34.1%

  |
| Paraplegia | 23.0% | 18.5%

  |

முழுமையான முள்ளந்தண்டுப் பாதிப்பின் போது பாதிக்கப்பட்ட இடத்திற்கு கீழே சகல செயற்பாடுகளும் இழக்கப்படும் நிலை. பகுதி முள்ளந்தண்டு பாதிப்பில் பாதிக்கப்பட்ட இடத்திற்குக் கீழே உணர்ச்சி மற்றும் இயக்கம் காணப்படும்.  பகுதிப் பாதிப்பு என வகைப்படுத்தப்பட்டால் உணர்ச்சி மற்றும் இயக்கத்திற்கான இருப்பளவு S4 to S5 எனக் குறிப்பிடப்படும், குறித்த பகுதிக்கான நரம்புகள் முள்ளந்தண்டு வடத்தின் தாழ் பகுதிகளுடன் தொடர்புறுவதனால் அப்பகுதிகளுக்கான தொழிற்பாடுகளும் உணர்ச்சியும் குறைவுபடும் போது அது பகுதியளவு பாதிக்கப்பட்டதாக கொள்ளப்படும்.

மேற்கோள்கள்
-----------

1. ↑  Newman, Fleisher & Fink 2008, ப. 348.
2. ↑  Newman, Fleisher & Fink 2008, ப. 335.
3. ↑  Field-Fote, ப. 7–8.
4. ↑  Office of Communications and Public Liaison, National Institute of Neurological Disorders and Stroke, eds. (2013). Spinal Cord Injury: Hope Through Research. National Institutes of Health. Archived from the original on 2015-11-19
5. ↑  Ho, C.H.; Wuermser, L.A.; Priebe, M.M.; Chiodo, A.E.; Scelza, W.M.; Kirshblum, S.C. (2007). "Spinal Cord Injury Medicine. 1. Epidemiology and Classification". Archives of Physical Medicine and Rehabilitation. 88 (3): S49–54. doi:10.1016/j.apmr.2006.12.001. PubMed.
6. ↑  Sabharwal 2014, ப. 840.
**இலகுராஞ்சியின் (லாக்ராஞ்சியின்) நான்கு இருமடியெண் தேற்றம்** (Lagrange's Four-square Theorem):

இத்தேற்றத்தின் கூற்று: ஒவ்வொரு முழு எண்ணும் நான்கு இருமடி எண்களின் கூட்டுத்தொகை.
எ.கா.: {\displaystyle 77=6^{2}+6^{2}+2^{2}+1^{2};}

{\displaystyle 200=10^{2}+8^{2}+6^{2}+0^{2}}
இது முதலில் ஃபெர்மா நிறுவலில்லாமல் முன்மொழிந்தார், பின்னர் 1770 இல் இலகுராஞ்சி இதனை நிறுவினார்.

பொதுமையாக்கங்கள்
----------------

இத்தேற்றம் எண்கோட்பாட்டில் பல பொதுமையாக்கங்களுக்கு அடிப்படையாகவுள்ளது. எடுவர்டு வாரிங்கு என்பவர் 1772 இல் ஒரு உய்மானத்தை (ஒருயூகத்தை)க் கணித உலகின் முன் வைத்தார்:

(வாரிங்கு யூகம்) ஒவ்வொரு முழு எண்ணும் 9 முப்படிய அடுக்குகளின் கூட்டுத்தொகையாகவும், 19 நாற்படிய அடுக்குகளின் கூட்டுத்தொகையாகவும் எழுதப்படக்கூடும்.
ஜி.ஹெச்.ஹார்டி, {\displaystyle g(k)} என்ற ஒரு எண்ணை உண்டாக்கினார். அதாவது, எத்தனை குறைந்த எண்ணிக்கை கொண்ட k-அடுக்குகளின் கூட்டுத்தொகையாக *எல்லா* முழு எண்களையும் சொல்லமுடியுமோ அந்த எண்ணிக்கை {\displaystyle g(k)}யாகும்.

இதன்படி வாரிங்கு யூகத்தை {\displaystyle g(2)\leq 4;g(3)\leq 9;g(4)\leq 19} என்று சொல்லலாம்.

இவைகளில் {\displaystyle g(2)} ஐப்பற்றிய யூகத்தை

7 = 4 + 1 + 1 + 1
என்பதாலும், இலகுராஞ்சியின் தேற்றத்தாலும், {\displaystyle g(2)=4} என்றே திட்டவட்டமாகச் சொல்லமுடியும்

இராமானுசனின் பொதுவாக்கம்
------------------------

பிரச்சினை: {\displaystyle a,b,c,d} முழு எண்களாகவும்,{\displaystyle n} ஒரு நேர்ம முழு எண்ணாகவும் கொண்டால்

{\displaystyle n=ax^{2}+by^{2}+cz^{2}+dw^{2}} என்ற சமன்பாட்டை
{\displaystyle x,y,z,w} முழு எண்களாக இருக்கும்படி எப்பொழுதும் தீர்வு செய்யமுடியுமா?

{\displaystyle a=1=b=c=d} என்ற நிலைதான் இலகுராஞ்சியின் நான்கு இருமடியெண் தேற்றம்.

மற்ற எல்லா நிலைகளுக்கும் இராமானுசன் கொடுத்த தீர்வு: எல்லா n-மதிப்புகளுக்கும் தீர்வு கிடைக்க {\displaystyle {a,b,c,d}} என்ற கணத்திற்கு 54 விதங்களில் மதிப்பு கொடுக்கமுடியும். 55வது விதமும் இராமானுசனால் சொல்லப்பட்டது. ஆனால் அது {\displaystyle n=15} என்ற ஒரு n-மதிப்பிற்கு ஒத்து வரவில்லை.[1]

மேற்கோள்கள்
-----------

1. ↑
**இலக்கண விளக்கம்** ஒரு தமிழ் இலக்கண நூல். இந்நூல் ஐந்திலக்கணங்களையும் கூறுவதுடன் பாட்டியல் பற்றியும் விளக்குகிறது. தமிழ் இலக்கணத்தை விரிவாகவும் முழுமையாகவும் கூறுவதால் இந்நூலைக் **குட்டித் தொல்காப்பியம்** என்றும் குறிப்பிடுவதுண்டு. திருவாரூரைச் சேர்ந்த வைத்தியநாத தேசிகர் என்பவர் இந்நூலை இயற்றினார். இது 17-ஆம் நூற்றாண்டைச் சேர்ந்தது.

அமைப்பு
-------

இந்நூலில் உள்ள பல பாடல்கள் நன்னூல் முதலிய பழைய நூல்களில் இருந்து அப்படியே எடுத்தாளப்பட்டவை. இவ்வாறான பாடல்களுடன் தானியற்றிய பாடல்களையும் சேர்த்து ஒரு தொகுப்பு நூல் போல இதனை ஆக்கியுள்ளார் நூலாசிரியர். இந்நூலில் எழுத்ததிகாரம், சொல்லதிகாரம், பொருளதிகாரம் என மூன்று அதிகாரங்கள் உள்ளன. **எழுத்ததிகாரத்தில்**, எழுத்தியல், பதவியல், உயிரீற்றுப் புணரியல், மெய்யீற்றுப் புணரியல், உருபுப் புணரியல் என **ஐந்து இயல்களும்** **சொல்லதிகாரத்தில்** பெயரியல், வினையியல், உரிச்சொல்லியல், இடைச்சொல்லியல், பொதுவியல் என்னும் **ஐந்து இயல்களும்** உள்ளன. **பொருளதிகாரம்**, அகத்திணையியல், புறத்திணையியல், அணியியல், செய்யுளியல், பாட்டியல் என்னும் ***ஐந்து இயல்களாகப் பிரிக்கப்பட்டுள்ளது.*** எழுத்ததிகாரத்தில் 158 பாடல்களும், சொல்லதிகாரத்தில் 214 பாடல்களும், பொருளதிகாரத்தில் 569 பாடல்களுமாக நூலில் மொத்தம் **941 பாடல்கள்** உள்ளன.

பதிப்புகள்
----------

இலக்கண விளக்கத்தை முதன் முதலில் பதிப்பித்தவர் யாழ்ப்பாணத்தைச் சேர்ந்த சி. வை. தாமோதரம்பிள்ளை ஆவார். இவரது பதிப்பு 1889 ஆம் ஆண்டு வெளிவந்தது. பின்னர் இதன் பொருளதிகாரம் 1941 ஆம் ஆண்டில் சோமசுந்தர தேசிகரால் பதிப்பித்து வெளியிடப்பட்டது. 1973 ஆம் ஆண்டில் எழுத்ததிகாரமும், சொல்லதிகாரமும் சேயொளி என்பவரைப் பதிப்பாசிரியராகக் கொண்டு கழக வெளியீடாக வெளிவந்தது. 1974 ஆம் ஆண்டளவில் தி. வே. கோபாலையர் இந்நூல் முழுவதையும் தரப்படுத்தி விளக்கக் குறிப்புக்களுடன் பதிப்பித்தார்.

குறிப்புகள்
-----------

1. ↑  இளங்குமரன், 2009. பக். 364.
2. ↑  இளங்குமரன், 2009. பக். 365, 367.
3. ↑  அருள்முருகன், நா. 2010.

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.
* அருள்முருகன், நா. தி.வே. கோபாலையரின் இலக்கணப் பதிப்புகள் முழக்கமும் உழைப்பும் பரணிடப்பட்டது 2010-11-24 at the வந்தவழி இயந்திரம், காலச்சுவடு, 12 ஆகத்து 2010 இல் பார்த்தது.

இவற்றையும் பார்க்கவும்
----------------------

* தமிழ் இலக்கணப் பட்டியல்

வெளியிணைப்புகள்
---------------

* இலக்கண விளக்கம், தமிழ் இணையப் பல்கலைக் கழக நூலகத்திலிருந்து.
GW150914 என்ற இருமக் கருந்துளை அமைப்பு ஒன்றின் கணினி உருவகப் படம்.
**இருமக் கருந்துளை** (*binary black hole* - BBH) என்பது இரண்டு கருந்துளைகள் நெருக்கமாக ஒரே சுற்றுவட்டப்பாதையில் வரும் ஒர் அமைப்பாகும். கருந்துளைகள் போலவே இருமக்கருந்துளைகளும் பாரிய திணிவு கொண்ட இரும விண்மீன்களின் எச்சங்களால், அல்லது இரும மீப்பெரும் கருந்துளைகளின் அண்ட சேர்க்கையின் விளைவு எனக்கருதப்படுகிறது.

பல ஆண்டுகளாக இருமக்கருந்துளை இருப்பதற்கு ஆதாரம் ஏதும் தெளிவாக காணப்படவில்லை இதற்கு காரணம் இருமக்கருந்துளையின் இயல்பே ஆகும். கருந்துளைகள் நேருக்கு நேர் சந்திக்க நேரிட்டால், அதனால் ஏற்படும் ஆற்றல் ஈர்ப்பு அலைகளைப்போல் ஒரு மகத்தான அளவு ஆற்றலை வெளியிடும். இதை பொதுச் சார்புக் கோட்பாடு மூலம் கணக்கிட முடியும். 20ஆம் நூற்றாண்டின் இறுதியிலும், 21 ஆம் நூற்றாண்டின் ஆரம்பத்தின் போதும் இருமக்கருந்துளைகள் பெரும் ஆர்வத்தை அறிவியல் ஆர்வலர்களுக்கு ஏற்படுத்தியது. ஈர்ப்பு அலைகள் ஒரு சாத்தியமான ஆதாரமாக இருமக்கருந்துளைகளுக்கு விளங்குகிறது. இருமக்கருந்துளைகளின் சேர்க்கை பிரபஞ்சத்தின் வலுவான புவிஈர்ப்பு அலைகளாகக் கருதப்படுகிறது

### வாழ்க்கை சுழற்சி

இருமக்கருந்துளையின் வாழ்க்கை சுழற்சியின் முதல் நிலை படிப்படியாக சுருங்கும் ஒரு சுழல் வட்டப்பாதையாக உள்ளது. இந்த முதல் சுழல் நிலை வெகு நேரம் எடுத்துக்கொள்ளும். அதோடு இதனால் வெளிப்படும் புவிஈர்ப்பானது மிக வலுவிழந்து காணப்படும். இதற்கு காரணம் கருந்துளைகளின் அதிக இடைவேளை ஆகும். புவிஈர்ப்பு அலைகள் வெளிப்படுவதால் சுற்றுவட்டப்பாதை சுருங்குகிறது. விண்மீன்கள் போன்ற பிற பொருட்களோடு நிகழும் இடைவினை காரணமாக கூடுதல் கோண உந்தம் இழப்பு ஏற்படுகிறது. கருந்துளையின் சுற்றுப்பாதை சுருங்கும்போது வேகம் அதிகரித்து புவியீர்ப்பின் உமிழ்வும் அதிகரிக்கும். கருந்துளைகள் நெருக்கமாக இருந்தால் அதனின் சுற்றுப்பாதை விரைந்து சுருங்கும்.

### வடிவம்

கருந்துளையின் சேர்க்கையின் போது ஏற்படும் ஒரு பிரச்சனையான நிகழ்வெல்லை கட்டமைப்பு அல்லது உருவம்,தீர்க்கமுடியாததாக உள்ளது.எண் மாதிரிகளில், புவிமேற்பரப்புகள் இணைக்கப்பட்டு நிகழ்வெல்லை ஏற்படுகிறதா என்று சோதனை நடத்தப்படுகிறது.இரண்டு கருந்துளைகள் ஒன்றை மற்றொன்று அணுகும் போது, ஒரு டக்பில்(Duckbill) வடிவம் இரண்டு நிகழ்வெல்லைகளிலிருந்து துருத்தியிருக்கும்.இந்த புடைப்பானது மற்ற கருந்துளையின் புடைப்பு அணுகும் வரை நீண்டும் குறுகியும் இருக்கும்.இந்த சந்திப்பின் நேரத்தில் நிகழ்வெல்லை மிகக் குறுகிய எக்ஸ்(X)- வடிவத்தை கொண்டிருக்கும்.

மேற்கோள்கள்
-----------

1. ↑  Credits: SXS (Simulating eXtreme Spacetimes) project
2. ↑  Abadie, J.; LIGO Scientific Collaboration; The Virgo Collaboration; Abernathy, M.; Accadia, T.; Acernese, F.; Adams, C.; Adhikari, R. *et al*. (2011). "Search for gravitational waves from binary black hole inspiral, merger and ringdown". *Physical Review D* **83** (12): 122005. doi:10.1103/PhysRevD.83.122005. Bibcode: 2011PhRvD..83l2005A. .

வெளி இணைப்புகள்
---------------

விக்கிமீடியா பொதுவகத்தில்,  
 ***இருமக் கருந்துளைகள்***   
என்பதின் ஊடகங்கள் உள்ளன. 

* Binary Black Holes Orbit and Collide
* Merritt, David; Milosavljevic, Milos (2005). "Massive Black Hole Binary Evolution". *Living Reviews in Relativity* (Max-Planck-Institut für Gravitationsphysik) **8**.. பார்த்த நாள்: 2016-03-25.
**என்றென்றும்** 2014 மார்ச்சில் வெளிவந்த திரைப்படமாகும். இதை சினிசு இயக்கியுள்ளார். சதீசு, பிரியங்கா ரெட்டி, தீனா போன்றோர் நடித்துள்ளனர்.

கதைச்சுருக்கம்
--------------

பிரியங்கா ரெட்டி சென்னையில் தனியார் பள்ளிக்கூடம் ஒன்றில் ஆசிரியையாக இருக்கிறார். அங்கு இவருடன் பணிபுரியும் மற்றொரு ஆசிரியை போதைப் பழக்கத்துக்கு அடிமையாக இருக்கிறார். அதே பள்ளியில் உடற்கல்வி ஆசிரியராக பணிபுரிபவர் இவருக்கு போதை மருந்து தருபவராக உள்ளார். ஆசிரியையும் உடற்கல்வி ஆசிரியரும் சேர்ந்து போதை மருந்தை உட்கொண்டு உச்சத்தில் இருக்கும்போது, உடற்கல்வி ஆசிரியர் அந்த ஆசிரியையிடம் தவறாக நடக்க முயல்கிறார். அதை விரும்பாத அந்த ஆசிரியை அவரிடமிருந்து தப்பிக்க முயல்கிறாள். அப்போது அங்கு வரும் பிரியங்கா ரெட்டி அவர்களை பார்த்துவிடுகிறாள். பிரியங்கா ரெட்டி பார்த்ததை அறிந்த உடற்கல்வி ஆசிரியர் அவளை பிடிக்க முயலும்போது அவரிடமிருந்து தப்பிச்செல்லும் பிரியங்கா காரில் அடிபட்டு கோமா நிலைக்கு சென்றுவிடுகிறாள்.

இந்த நிலையில் தன்மீது பாசமாக இருந்த தாய் இறந்துவிட்டதால், தன்னுடைய காதலியான பிரியங்காவை தேடி சென்னைக்கு வருகிறார் சதீசு வந்த இடத்தில் கோமா நிலையில் பிரியங்கா இருப்பதை அறிந்து அவளின் இந்த நிலைக்கு யார் காரணம் என்பதை அறிய முற்படுகிறான். இறுதியில், நாயகியின் நிலைக்கு காரணமானவனை கண்டுபிடித்து பழி வாங்கினாரா? நாயகியுடன் இணைந்தாரா? என்பதை இயக்குநர் சுவையாக சொல்லியுள்ளார்.

மேற்கோள்கள்
-----------

1. ↑

உசாத்துணை
---------

* என்றென்றும் பரணிடப்பட்டது 2014-07-08 at the வந்தவழி இயந்திரம்
* என்றென்றும்
வின்டோஸ் இயங்குதளங்களான விண்டோஸ் 2000, எக்ஸ்பி, 2003 இயங்குதளங்களின் நிறுவல்களை விரும்பியவாறு மேற்கொள்வதற்கு **என்லைற்** (அலல்து **என்லைட்**) மற்றும் மற்றும் விஸ்டா இயங்குதளங்களின் நிறுவல்களை விரும்பியவாறு மேற்கொள்வதற்கு **விலைற்** (அல்லது **விலைட்**) ஆகியன இலவச மென்பொருட்கள் உதவுகின்றன.

செயன்முறை
---------

என்லைற் கணினியின் வன்வட்டிற்கு (ஹாட்டிஸ்க்) இயங்குதள நிறுவல் குறுவட்டு (சீடி) ஐப் பிரதியெடுத்துக் கொள்ளும். இவ்வாறு வன்வட்டில் பிரதியெடுக்கப்பட்டதில் சீட்டாட்டம் (காட்ஸ்) போன்ற கணினி விளையாட்டுக்கள் மற்றும் அலுவலகத்திற்குப் பிரயோசனம் இல்லாத மென்பொருட்கள் போன்றவற்றைமுன்னரே நீக்கிவிடவும் தேர்வுகளை விருப்பப்படி தேர்ந்தெடுக்கவும் நிறுவமுன்னரேயே தேர்ந்தெடுக்கவும், இயங்குதள மேம்படுத்தல்களை சேர்க்கவும் மற்றும் இயக்கிகள் என்றழைக்கப்படும் டிவைஸ் டிரைவர்களை ஒன்று சேர்க்கவும் இம்முறை உதவுகின்றது. என்லைற் ஊடாக சாதாரண முறையூடாக நீக்கமுடியாத இண்டநெட் எக்ஸ்புளோளர், விண்டோஸ் மூவி மேக்கர், விண்டோஸ் மீடியாப் பிளேயர் போன்றவற்றை நீக்கவும் உதவுகின்றது. 

இவ்வாறான தேர்வுகளைப் பயனர் தேர்ந்தெடுத்த பின்னர் ISO முறையில் இயங்குதள நிறுவலைச் சேமிக்கவோ அல்லது நேரடியாக CD/DVD Writer ஊடாக CD மற்றும் DVD களை உருவாக்கிக் கொள்ளவோ இயலும்.

முக்கியத்துவம்
--------------

கணினிப் பாவனையாளர்களுக்குத் தேவையற்ற கோப்புக்களை எல்லாம் நிறுவாமல் துப்பரவாக வேண்டிய கோப்புக்களை அதிகளவு சுமையை ஏற்படுத்தாத விண்டோஸ் நிறுவல்களை நிறுவல்களை விரும்பியதால் இது மிகவும் பிரபலமடைந்து வருகின்றது. 

என்லைட் கணினியில் வளங்களை வினைத்திறனாகப் பயன்படுத்துவதனால் தேவையான வளங்கள் கணினியில் இயங்கும் வேறு மென்பொருட்களிற்குக் கிடைக்கின்றது. கணினியில் ஆவணங்களை ஆவணப்படுத்துதலும் (Backup) வேகமாகச் செய்யமுடிகின்றது.

இதன் இன்னோர் பயனுள்ள பிரயோகமானது சாட்டா மற்றும் ரெயிட் டிவைஸ்டிரைவர்களை விண்டோஸ் இயங்குதள நிறுவலுடன் ஒருங்கிணைத்தல் ஆகும். ஏனைய டிவைஸ் டிரைவர்களை பின்னர் நிறுவிக்கொள்ளலாம் அல்லது டிரைவர்பக்ஸ்
[*தொடர்பிழந்த இணைப்பு*] தளத்தூடாக டிவைஸ்டிரைவர்களைப் பெற்று நிறுவிக்கொள்ளலாம். டிரைவர்பக்ஸ் தளத்தூடான டிரைவர்களைச் சேர்ப்பதானால் முதலில் என்லைட் ஊடா இய்ங்குதள நிறுவல்களில் வேண்டியமாற்றம் செய்து பின்னர் டிவைஸ்டிரைவர்களை ஒருங்கிணைத்து (டிரைவர்பக்ஸ்.நெட் தளத்தில் உள்ள டிரைவர்பக்ஸ் இண்டிகிரேட்டர் மென்பொருளூடாக) பின்ன மீண்டும் என்லைட் மென்பொருளைப் பயன்படுத்தி ISO கோப்பை உருவாக்கிக் கொள்ளலாம். நெகிழ்வட்டு (பிளாப்பி) இல்லாத கணிகளில் கூட ஒரு பிரச்சினையும் இன்றி இயங்குதளத்தை நிறுவிக்கொள்ளலாம்.

விமர்சனங்கள்
------------

தேவையான விண்டோஸ் பாகங்கள் நீக்கப்படுவதால் கணினி சிஸ்டங்களின் நம்பகத் தன்மை குறைந்துவிடும். கணினியில் பிழைகளைத் திருத்தும் கணினித் தொழில்நுட்பவியலாளர்களுக்கு இவ்வாறான விருப்படியான நிறுவல்கள் சிரமங்களை ஏற்படுத்தக் கூடும்

இவற்றையும் பார்க்க
------------------

* டிரைவர்பக்ஸ்

வெளியிணைப்புக்கள்
-----------------

* என்லைற் அதிகாரப்பூர்வ இணையத்தளம். அணுகப்பட்டது 17 ஆகஸ்ட், 2007 (ஆங்கில மொழியில்)
* விலைற் பரணிடப்பட்டது 2006-12-14 at the வந்தவழி இயந்திரம் அதிகாரப்பூர்வ இணையத்தளம். அணுகப்பட்டது 17 ஆகஸ்ட், 2007 (ஆங்கில மொழியில்)
* MSFN's விண்டோஸ் தானியங்கி நிறுவல் ஓர் அறிமுகம் பரணிடப்பட்டது 2008-09-05 at the வந்தவழி இயந்திரம் (ஆங்கில மொழியில்)
வயலின் இசைக்கலைஞர் கன்னியாகுமாரி
**அவசரளா கன்னியாகுமாரி** தென்னிந்தியாவைச் சேர்ந்த வயலின் இசைக் கலைஞர் ஆவார். கர்நாடக இசையில் உள்ள 72 மேளகர்த்தா ராகங்களின் ஜன்ய ராகங்கள் ஆயிரக்கணக்கில் உள்ளன. **அன்னமைய்யா** என்பவரின் இதுவரை இசை வடிவம் பெறாத ஏழு பாடல்களுக்கு, இசை அமைத்தபோது புதிய ஏழு ஜன்ய ராகங்களைக் கண்டுபிடித்துள்ளார். திருமலையில் உள்ள ஏழுமலைகளும் **சப்தகிரி** என்று அழைக்கப்படுவதால் அதன் மீது பற்று கொண்ட கன்யாகுமாரி தான் கண்டுபிடித்த புதிய ஏழு ஜன்ய ராகங்களுக்கு அம்மலைகளின் பெயரையே வைத்துவிட்டதாக அறியப்படுகிறது.

ஆரம்பகால வாழ்க்கை
-----------------

இவரின் சொந்த ஊர், ஆந்திரப் பிரதேச மாநிலத்திலுள்ள விஜயநகரம் எனும் நகரமாகும். பெற்றோர்: அவசரள இராமரத்னம், ஜெயலக்ஷ்மி. புகழ்பெற்ற இசைக் கலைஞர்களாகிய இவதுரி விஜேச்வர ராவ், எம். சந்திரசேகரன் மற்றும் எம். எல். வசந்தகுமாரி ஆகியோரிடம் கன்யாகுமாரி இசையினைக் கற்றார்.

தொழில் வாழ்க்கை
---------------

கன்னியாகுமரி 40 ஆண்டுகளுக்கும் மேலாக இசைப் பணியாற்றி வருகிறார். தான் தனியாக வாசிக்கும்போதும், மற்ற வயலின் இசைக் கலைஞர்களுடன் இணைந்து வாசிக்கும்போதும் புதுமைகள் பலவற்றை புகுத்தி இசை நிகழ்ச்சிகளை வழங்குகிறார் கன்யாகுமாரி. வாத்திய லஹரி எனும் பெயரில் வயலின், வீணை, நாதசுவரம் எனும் 3 இசைக் கருவிகள் பங்குகொள்ளும் இசை நிகழ்ச்சியை வழங்கியுள்ளார்.

பெற்ற சிறப்புகள்
----------------

* இவரை முதல்தர கலைஞராக அகில இந்திய வானொலி அங்கீகாரம் செய்தது.
* லிம்கா சாதனைப் புத்தகம் 2004, இவரை சிறந்த சாதனையாளராக தெரிவு செய்தது.
* கன்யாகுமாரியின் வயலினிசை, கன்னியாகுமரி தெய்வத்தின் ‘எப்போதும் மின்னும் வைர மூக்குத்தி’ போன்றிருப்பதாக பிரபல இசை விமர்சகர் சுப்புடு பாராட்டியிருந்தார்.

பயிற்றுவித்தல்
--------------

கன்யாகுமாரி இந்தியாவிலும் வெளிநாடுகளிலும் எண்ணற்ற மாணவர்களை உருவாக்கியுள்ளார். பயிற்றுவிப்பு காணொளிக் குறுந்தகடுகளையும் இவர் வெளியிட்டுள்ளார்.

பெற்றுள்ள விருதுகளும் பட்டங்களும்
---------------------------------

* கலைமாமணி, வழங்கியது: தமிழ்நாடு அரசு
* உகாதி புரஸ்கார், வழங்கியது: ஆந்திர மாநில அரசு
* மேரிலன்ட் மாகாணத்தின் (ஐக்கிய அமெரிக்கா) மதிப்புறு குடியுரிமை
* டி டி கே விருது, வழங்கியது: மியூசிக் அகாதெமி, சென்னை
* ஆசுதான விதூசி, வழங்கியது: சிருங்கேரி சாரதா பீடம்
* ஆசுதான விதூசி, வழங்கியது: அகோபில மடம்
* ஆசுதான விதூசி, வழங்கியது: அவதூட பீடம்
* சப்தகிரி சங்கீத வித்வான்மணி, வழங்கியது: ஸ்ரீ தியாகராஜ விழாக் குழு, திருப்பதி
* தனுர்வீணா பிரவீணா பட்டம், வழங்கியவர்: எம். எஸ். சுப்புலட்சுமி
* சங்கீத கலா நிபுணா பட்டம், 2002 ; வழங்கியது: மயிலாப்பூர் பைன் ஆர்ட்ஸ் கிளப்
* சங்கீத நாடக அகாதமி விருது, 2003
* விஸ்வ கலா பாரதி பட்டம், 2013; வழங்கியது: பாரத் கலாச்சார்
* சங்கீத சூடாமணி விருது, 2012 வழங்கியது: ஸ்ரீ கிருஷ்ணகான சபா, சென்னை
* பத்மசிறீ விருது, 2015
* சங்கீத கலாநிதி விருது, (2016)
* இசைப்பேரறிஞர் விருது, (2019)

மேற்கோள்கள்
-----------

1. ↑
2. ↑  Awardees at Madras music mela 2002
3. ↑
4. ↑  The highest honour
5. ↑  In a first, Sangita Kalanidhi for woman violinist

வெளியிணைப்புகள்
---------------

* கன்யாகுமாரியின் அதிகாரப்பூர்வ இணையதளம்.
* The Saptha Giris, Lec Dem by Kumari Kanyakumari
* இந்து நாளிதழ் வயலின் இசை கலங்கரை விளக்கம்- பார்த்த நாள்-07/12/2013
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/சிவகேந்தியன்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***சிவகேந்தியன்*** (*Sivacanthion*) என்பது பாக்கித்தானில் மியோசின் காலத்தில் அழிந்துபோன கொறிணி ஆகும். *சிவகேந்தியனின்* நவீன உலக முள்ளம்பன்றியைப் போன்றது. இருப்பினும் உடற்கூறியல் ஆய்வுகளின்படி இவை நேரடி மூதாதையர் அல்ல என்பதும், இந்தியத் துணைக் கண்டத்தில் அறியப்பட்ட ஹிஸ்ட்ரிசிடேயின் ஒரு கிளை என்று அறியப்படுகிறது.

நிலத்தில் வாழும் *சிவகேந்தியன்* தாவரங்களையும் பழங்களையும் சாப்பிடுகின்றன.

மேற்கோள்கள்
-----------

1. ↑  "Sivacanthion Colbert 1933 (porcupine)". *fossilworks*. 9 மார்ச் 2016 அன்று மூலம் பரணிடப்பட்டது. 11 November 2017 அன்று பார்க்கப்பட்டது.

ஆதாரங்கள்
---------

* டைனோசர்கள் மற்றும் வரலாற்றுக்கு முந்தைய உயிரினங்களின் உலக கலைக்களஞ்சியம் - டகல் டிக்சன்